KYK: Cyril net so ingenome met Ndlovu-jeugkoor se 'Africa' | Netwerk24
Deur Meghan Lawrence 18 September 2019 08:00
Pres. Cyril Ramaphosa was onder die duisende Suid-Afrikaners wat die Ndlovu-jeugkoor op Twitter met sy optrede in die eindronde van die America's Got Talent gelukgewens het.
Die jongste episode in die wêreldbekende talentsoekkompetisie is Dinsdagaand (plaaslike tyd) regstreeks in Amerika uitgesaai.
Die koor van Limpopo het Toto se "Africa" vir sy groot oomblik gekies en het sy eie stempel op dié treffer, wat in 1982 uitgereik is, afgedruk.
Watching @ChoirAfrica’s final performance on @AGT filled me with immense pride & hope for the future. Our star always shines the brightest when we showcase who we truly are as South Africans. Wishing the #NdlovuYouthChoir the very best. In our eyes you are already winners. pic.twitter.com/x2y6CtAMoQ
— Cyril Ramaphosa ???? (@CyrilRamaphosa) September 18, 2019
Die lede van die koor is jong mense van die Moutse-gebied naby Groblersdal, en hoewel die kykers hulle 'n paar keer amper-amper uitgestem het, het hulle na die eindronde deurgedring, juis omdat hulle die beoordelaars telkemale beïndruk het.
Suid-Afrikaners en Nathi Mthethwa, minister van sport en kultuur, die Olimpiese en wêreldkampioen Caster Semenya en ook Nando's het die koor vóór hul optrede op sosiale media sterkte toegewens.
Amerikaners stem nou vir hul gunsteling-deelnemer. Die stemming sluit Woensdag om 07:00 (plaaslike tyd).
Thank you so much @caster800m You are true champion and role model! #Limpopo #RoleModel #Insperation #agt https://t.co/plW9fzbhkA
— Ndlovu Youth Choir (@ChoirAfrica) September 17, 2019
Meer oor: Ndlovu Youth Choir | Ndlovu-Jeugkoor | Amerika | Koor | Sing | Kompetisie
Ndlovu-jeugkoor in eindronde van 'America's Got Talent'
KYK: Ndlovu-jeugkoor oorbluf Simon Cowell weer